विरोध के बीच उरुग्वे के दक्षिणपंथी राष्ट्रपति ने पदभार संभाला
दक्षिणपंथी नेशनल पार्टी के लुइस लकेले पोउ ने 2020-2025 की अवधि के लिए 1 मार्च को उरुग्वे के राष्ट्रपति के तौर पर पदभार ग्रहण किया और साथ ही लैटिन अमेरिकी प्रगतिशील आंदोलनों और सरकारों के खिलाफ उनके राजनीतिक रुख को लेकर विरोध किया गया।
राजधानी मोंटेवीडियो में सैकड़ों प्रदर्शनकारियों ने लेजिस्लेटिव पैलेस के बाहर प्रदर्शन किया जहां लकेले पोऊ की शपथ ग्रहण समारोह का आयोजन किया गया था साथ ही लिबरेटर एवेन्यू पर इस क्षेत्र के दमनकारी राष्ट्रपतियों की उपस्थिति और उरुग्वे की नई सरकार की उपस्थिति को खारिज करने के लिए प्रदर्शन किया जिसने इस देश में उन्हें आमंत्रित किया।
प्रदर्शनकारियों ने ब्राजील के राष्ट्रपति जायर बोल्सोनारो, चिल के राष्ट्रपति सेबेस्टियन पिनेरा, कोलंबिया के राष्ट्रपति इवान डुके, पराग्वे के राष्ट्रपति मारियो अब्दो बेनीटेज़, स्पेनिश किंग फेलिप VI के साथ-साथ स्वघोषित बोलिवियाई राष्ट्रपति जीनिन एनेज़ और ऑर्गनाइजेशन ऑफ अमेरिकन स्टेट्स लूइस अमार्गो के महासचिव के खिलाफ नारे लगाए।
प्रदर्शनकारी "गेट आउट जेनोसाइड पिनीरा", "लॉन्ग लिव द स्ट्रगल ऑफ बोलिवियन पीपल", "गेट आउट कूप प्लॉटर्स ऑफ दिस टेरिट्री" के पोस्टर लिए हुए थे।
उरुग्वे की कम्युनिस्ट पार्टी और सोशल मूवमेंट ने इस विरोध प्रदर्शन का आह्वान किया था साथ ही क्यूबा, निकारागुआ और वेनेजुएला के राष्ट्रपतियों की अनुपस्थिति की भी आलोचना की और कहा कि आधिकारिक कार्यक्रम "एक पारिवारिक पार्टी या एक निजी कार्यक्रम नहीं है।"
सैन्य तानाशाही के दौरान हिरासत में लिए गए और गायब हुए लोगों के रिश्तेदार भी सच्चाई और न्याय की मांग के लिए इस डर से मौजूद थे कि नई सरकार की अवधि में जांच में बाधा होगी।
24 नवंबर को देश में हुए राष्ट्रपति चुनावों के दूसरे दौर में लकेले पोउ ने जीत हासिल की थी। फ्रेंटे एम्पलियो (ब्रॉड फ्रंट) की तत्कालीन सत्तारूढ़ वामपंथी सरकार के डैनियल मार्टिनेज के खिलाफ 1.26% के मामूली अंतर के साथ जीत दर्ज किया था। एक रूढ़िवादी सरकार के गठन के बाद 15 साल तक सत्ता में रही वामपंथी फ्रेंटे एम्प्लियो गठबंधन की सरकार समाप्त हो गई है जिसके कार्यकाल के दौरान उरुग्वे को बड़ा सामाजिक और आर्थिक लाभ हुआ है।
साभार : पीपल्स डिस्पैच
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hne_Deva hin_Deva hin_Deva hin_Deva hne_Deva hin_Deva